Kerry për pasojat e vendeve që ndihmojnë Snowdenin
Në një intervistë me Zërin e Amerikës, sekretari amerikan i Shtetit tha se Snowdeni ka vënë në rrezik strategjinë amerikane kundër terrorizmit
Sekretari amerikan i Shtetit, John Kerry, paralajmëron se do të kenë pasoja vendet që ndihmojnë ish analistin amerikan të zbulimit amerikan, Edward Snowden, t’i shpërtojë arrestimet për publikimin e sekreteve për programin e përgjimit të telefonatave dhe aktiviteteve në Internet. Korrespondenit i Zërit të Amerikës në Departamentin e Shtetit, Scott Stearns, na sjell hollëri. Ndërkohë që Snowdeni është larguar nga Hong Kongu, sekretari amerikan i Shtetit, John Kerry, tha se vendet që do ta ndihmojnë atë t’i shpëtojë drejtësisë amerikane do të kenë pasoja. Ekuadoi po e shqyrton kërkesën e Snowdenit për strehim politik. Ministri i Jashtëm Ricardo Patino tha se Snowdeni beson se nuk do t’i bëhet një gjyq i drejtë në Shtetet e Bashkuara. Por në një intervistë me Zërin e Amerikës, sekretari Kerry tha se Snowdeni ka vënë në rrezik strategjinë amerikane kundër terrorizmit. Përkrahësit e Snowdenit thonë se si ngriti zërin për të drejtën e privatësisë dhe zbuloi gabimet e qeverisë në mbledhjen e tabulateve telefonike dhe komunikimit në Internet. Kerry i tha Zërit të Ameriks se Snowdeni nuk ishte si ata që ndihmuan në zbulimin e politikave sekrete amerikane gjatë Luftës së Vietnamit. Në një intervistë me gazetën , Snowdeni tha se donte të ndihmonte njerëzit të vendosnin vetë nëse përgjimi ishte i drejtë. Por sekretari Kerry thotë se programi i përgjimit mbron të drejtën e njeriut për të jetuar i lirë nga terrorizmi.